CELEX: 42017X0071(01)
Language: lt
Date: 1501891200000
Title: Jungtinių Tautų Europos ekonomikos komisijos (JT EEK) taisyklės Nr. 138 „Vienodos nuostatos dėl tyliųjų transporto priemonių patvirtinimo, atsižvelgiant į jų sumažėjusį girdimumą“ pakeitimai

5.8.2017   
            
            
               LT
            
            
               Europos Sąjungos oficialusis leidinys
            
            
               L 204/112
            
         Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti
   http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonomikos komisijos (JT EEK) taisyklės Nr. 138 „Vienodos nuostatos dėl tyliųjų transporto priemonių patvirtinimo, atsižvelgiant į jų sumažėjusį girdimumą“ pakeitimai
   Taisyklės Nr. 138, paskelbtos 2017 m. sausio 13 d. OL L 9, pakeitimai
   Įtraukta:
   
                
            
            
               pradinės taisyklės redakcijos 1 papildymas – įsigaliojimo data: 2017 m. spalio 10 d.;
            
         
                
            
            
               01 serijos pakeitimai – įsigaliojimo data: 2017 m. spalio 10 d.
            
         1 dalis iš dalies keičiama taip:
   
      „1.   TAIKYMO SRITIS
      Ši taisyklė taikoma elektrifikuotoms M ir N kategorijų transporto priemonėms, kurios gali būti varomos įprastu režimu, atbuline eiga ar bent viena priekinės eigos pavara vidaus degimo varikliui (1) neveikiant jų girdimumo.“
   
   2.7 punktas iš dalies keičiamas taip:
   
      „2.7.   Pauzės jungiklis– mechanizmas, leidžiantis vairuotojui sustabdyti AVAS veikimą.“
   
   6.2.6 punktas iš dalies keičiamas taip:
   
      „6.2.6.   Pauzės jungiklis
      Draudžiama naudoti bet kokį pauzės jungiklį, apibrėžtą 2.7 punkte.“
   
   11 punktas iš dalies keičiamas taip:
   
      „11.   PEREINAMOJO LAIKOTARPIO NUOSTATOS
      11.1.   Kaip alternatyva standartui ISO 10844:2014 iki 2019 m. birželio 30 d. gali būti taikomas standartas ISO 10844:1994, siekiant patikrinti bandymų kelio atitiktį, kaip nurodyta šios taisyklės 3 priedo 2.1.2 punkte.
      11.2.   Nuo oficialios 01 serijos pakeitimų įsigaliojimo datos nė viena šią taisyklę taikanti susitariančioji šalis neturi atsisakyti patvirtinti tipą arba jį pripažinti pagal šią taisyklę su 01 serijos pakeitimais.
      11.3.   Nuo 2019 m. rugsėjo 1 d. šią taisyklę taikančios susitariančiosios šalys neprivalo pripažinti tipo patvirtinimų pagal šios taisyklės pradinę redakciją, pirmą kartą suteiktų po 2019 m. rugsėjo 1 d.
      11.4.   Iki 2021 m. rugsėjo 1 d. šią taisyklę taikančios susitariančiosios šalys privalo pripažinti tipo patvirtinimus pagal šios taisyklės pradinę redakciją, pirmą kartą suteiktus iki 2019 m. rugsėjo 1 d.
      11.5.   Nuo 2021 m. rugsėjo 1 d. šią taisyklę taikančios susitariančiosios šalys neprivalo pripažinti tipo patvirtinimų pagal šios taisyklės pradinę redakciją.
      11.6.   Nepaisant 11.3–11.5 punktų, toliau galioja tipo patvirtinimai, suteikti pagal taisyklės pradinę redakciją, kuriems neturi įtakos 01 serijos pakeitimai, ir šią taisyklę taikančios susitariančiosios šalys juos toliau pripažįsta.
      11.7.   Nepaisydamos pirmiau nurodytų pereinamojo laikotarpio nuostatų, susitariančiosios šalys, kurios pradėjo taikyti šią taisyklę po 01 serijos pakeitimų serijos įsigaliojimo datos, neprivalo pripažinti tipo patvirtinimų, suteiktų pagal šios taisyklės pradinę redakciją, ir privalo pripažinti tik tipo patvirtinimą, suteiktą pagal 01 serijos pakeitimus.
      11.8.   Šią taisyklę taikančios susitariančios šalys neturi atsisakyti patvirtinti tipą arba jį išplėsti pagal šios taisyklės pradinę redakciją.“
   
   1 priedas, pranešimo blanko Nr. … papildymo 1.2 punktas „Techninė informacija“ iš dalies keičiamas taip:
   
      1.2.   AVAS aprašas (jei taikoma): …
      1.2.1.   Garsas skleidžiamas stovint (taip / ne)
      1.2.2.   Vairuotojo galimų pasirinkti garsų skaičius (1/2/3/…)“